**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 15.06.2023, ora 08.00 – 16.06.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 16.06.2023, ora 07.00**

**RÂURI**

Debitele au fost în creștere datorită precipitațiilor căzute în interval și propagării pe râurile din bazinele hidrografice: Bega, Timiș, Bârzava, Caraș, Moravița, Nera, Cerna, Jiu, bazinele superioare şi mijlocii ale Crişului Negru şi Crişului Alb, bazinele mijlocii şi inferioare ale Mureşului şi Oltului, şi bazinele superioare ale Ialomiței, Argeşului, Bistriței, Moldovei şi Sucevei, iar pe cursul mijlociu al Prutului (sector Ungheni- Drânceni) debitele au fost în creştere prin propagare.

Pe cursul inferior al Someşului şi pe cursul superior al Prutului debitele au fost în scădere, iar pe celelalte râuri au fost relativ staționare

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Someșul Mic, Crișuri, Arieș, Ampoi, Bega, Pogăniș, Bârzava, Caraș, Nera, Jiu, pe afluenții Oltului inferior, cursul superior al Prutului, cursul inferior al Crasnei și mai mici (sub 30% din normalele lunare) pe râurile din bazinele hidrografice: Trotuş, Putna, Rm. Sărat, Bârlad, afluenții Prutului, pe unele râuri mici din bazinele Argeșului, Ialomiței și din bazinul superior al Oltului și pe râurile din Dobrogea.

În interval s-au situat peste

- **COTA DE INUNDAȚIE** râul Desnățui la stația hidrometrică Călugărei (250+8)-jud.DJ.

- **COTA DE ATENȚIE** răurile la stațiile hidrometrice: Huşnița – Strehaia (300+16)-jud.MH.

Se situează peste:

- **COTELE DE ATENȚIE** râurile la stațiile hidrometrice: Bârzava – Partoş (50+112)-jud.TM, Moravița - Moravița (250+62)-jud.TM, Jiu – Răcari (330+20)-jud.DJ, Desnățui – Călugărei (150+60)-jud.DJ, Orlea – Celei (180)-jud.GJ.

În interval s-a emis două **AVERTIZăRI HIDROLOGICE** pentru fenomene imediate şi două **ATENȚIONăRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ** nr. 68 din 15.06.2023.

Debitele vor fi în general în creștere ca urmare a precipitațiilor prognozate și propagării, exceptând râurile din bazinele hidrografice: Vedea, Argeş, Ialomița, Buzău, Rm. Sărat, Putna, Trotuş, Prut, cursul Siretului şi râurile din Dobrogea unde vor fi relativ staționare.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri mai importante de niveluri și debite, cu posibile depăşiri ale **COTELOR DE APĂRARE** pe unele râuri mici din zonele de munte din sud-vestul, centrul şi nord-estul țării ca urmare a precipitațiilor prevăzute sub formă de aversă, izolat mai însemnate cantitativ.

Se vor mai situa peste **COTELE DE ATENȚIE** unele râuri din sud-vestul țării.

Se menține în vigoare **AVERTIZAREA HIDROLOGICĂ** nr. 68 din 15.06.2023.

**DUNĂRE**

Debitul la intrarea în țară (secțiunea Baziaș) în intervalul 15.06 – 16.06.2023 a fost în creştere, având valoarea de 7700 m3/s, peste media multianuală a lunii iunie (6400 m3/s).

În aval de Porțile de Fier debitele au fost în creștere pe sectorul Gruia – Călărași și în scădere pe sectorul Cernavodă – Tulcea.

Debitul la intrarea în țară (secțiunea Baziaș) va fi în creştere (7900 m3/s).

În aval de Porțile de Fier debitele vor fi în creștere pe sectorul Gruia – Vadu Oii și în scădere pe sectorul Brăila – Tulcea.

**Se situează în faza I-a de apărare următoarele sectoare de dig:**

- Canton km 30-Ciulineț, Smardan-23 August-I, 23 August-Grindu, Ciulineț-Isaccea, T. Vladimirescu, Gorgova,Crișan, Letea, Sf. Gheorghe (din administrarea S.G.A. Tulcea); Chilia Veche (din administrarea consiliilor locale) - jud. Tulcea;

- Ciobanu-Gârliciu, Gârliciu (din administrarea S.G.A. Constanța) – jud. Constanța;

- Gemenele, Maicanu, Balaia, Bandoiu, Noianu-Chiscani (din I.M.B.), CGC3, Municipiu, BDS, CGC2, CGC1, Varsatura – jud. Brăila;

**Se situează în faza a II-a de apărare următoarele sectoare de dig:**

- R3, R4 (din administrarea S.G.A. Tulcea); Nufăru-Victoria (din administrarea consiliilor locale) - jud. Tulcea;

- Filipoiu, Lungulețu (din I.M.B.) – jud. Brăila;

**2.** **Situația meteorologică în intervalul 15.06.2023, ora 09.00 – 16.06.2023, ora 06.00**

**ÎN ŢARĂ**

Vremea s-a încălzit în cea mai mare parte a țării; în jumătatea de vest s-au înregistrat valori termice normale pentru această dată și local mai scăzute, iar în rest acestea au caracterizat o vreme caldă, chiar călduroasă în cea mai mare parte a Munteniei și izolat în Dobrogea și în sudul Moldovei. Au fost averse în Oltenia, Banat, Crișana, Maramureș, Transilvania, local în Moldova, Muntenia și izolat Dobrogea. Pe alocuri aversele au fost torențiale și însoțite de descărcări electrice. Cantitățile de apă au atins local 15...30 l/mp și pe arii restrânse în nord-vestul Olteniei, au depășit 50 l/mp (până la 72 l/mp la Drobeta Turnu Severin - județul Mehedinți). Vântul a suflat slab și moderat, pe suprafețe mici cu unele intensificări, în special asociate averselor, de până la 40...50 km/h. Temperaturile maxime s-au încadrat între 17 de grade la Petroșani și Voineasa și 33 de grade la București-Filaret. La ora 06 se înregistrau valori termice cuprinse între 13 grade la Tuzla și 21 de grade la Mahmudia.

OBSERVAȚII: de ieri de la ora 6 au fost în vigoare 8 avertizări pentru fenomene meteorologice periculoase imediate, emise după cum urmează:

- SRPV Craiova: 5 avertizări cod portocaliu și 2 atenționări cod galben;

- SRPV Bacău: 1 atenționare cod galben.

**LA BUCUREŞTI**

Vremea a continuat să se încălzească și a devenit călduroasă. Cerul a fost variabil, cu înnorări noaptea, când în nordul Capitalei a plouat slab. Vântul a suflat slab și moderat. Temperatura maximă a fost de 30 de grade la Afumați, 31 de grade la Băneasa și 33 de grade la Filaret. La ora 06 se înregistrau 18 grade la Afumați și Băneasa și 19 grade la Filaret.

**3. Prognoza meteorologică în intervalul 16.06.2023, ora 09.00–17.06.2023, ora 09.00**

**ÎN ŢARĂ**

În Oltenia, Banat, Crișana, Maramureș, în zona montană, precum și în cea mai mare parte a Transilvaniei, vremea va fi instabilă, închisă și va deveni răcoroasă. Vor fi averse pe arii extinse, care pe alocuri, mai ales după-amiaza, vor fi însoțite de descărcări electrice. Aversele vor avea și caracter torențial, iar cantitățile de apă vor atinge 20...30 l/mp și pe alocuri, în sudul Banatului, sud-vestul Transilvaniei, Oltenia și la munte, vor depăși 40...50 l/mp. În restul teritoriului, vremea se va menține caldă, iar manifestări de instabilitate atmosferică se vor semnala, local în Moldova, estul Munteniei și pe suprafețe foarte restrânse în restul zonelor. Izolat vor fi condiții de grindină. Vântul va sufla slab și moderat, cu intensificări de scurtă durată asociate averselor. Temperaturile maxime vor fi cuprinse, în general, între 20 și 30 de grade, iar cele minime între 11 și 19 grade. Pe suprafețe mici vor fi condiții de ceață.

**LA BUCUREŞTI**

Vremea va fi caldă. Cerul va fi variabil, cu unele înnorări spre seară când vor fi posibile ploi slabe, de scurtă durată. Vântul va sufla slab și moderat. Temperatura maximă se va situa în jurul valorii de 30 de grade, iar cea minimă va fi de 15...17 grade.

1. ***CALITATEA APELOR***

***Administrația Națională Apele Române*** informează despre despre producerea, in 15.06.2023, ora 09.45, unei poluări accidentale a apei cursului de apă necadastrat Valea Stircovăț (afluent al râului Gelug), pe raza localității Lupac, județul Caras Severin, din cauza evacuării de ape pluviale impurificate cu levigat. Poluator: SC Girex Universal SA. Nu s-a înregistrat mortalitate piscicola. Au fost prelevate probe de apă. Vom reveni cu informații suplimentare.

***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești.
1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Comisariatul Județean Argeș din cadrul Gărzii Naționale de Mediu*** informează despre producerea, în data de 15.06.2023, ora 19.00 unei poluări accidentale care afectat cca 50 mp sol din cauza coroziunii unei conducte de transport aparținând SC OMV Petrom SA, in zona Parcului 9 Bradu, județul Argeș. S-au scurs circa 150 l apă de zăcământ și 50 l țiței. Măsuri întreprinse: oprirea sondei, izolarea conductei, remedierea avariei, curățarea zonei si transportarea solului infestat la o habă din apropiere.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE